<p><strong>Να αφήσουν οριστικά πίσω τους το τραυματικό ντέρμπι με τον Ολυμπιακό θέλουν οι άνθρωποι της ΑΕΚ, με τον Μπαρόχα να ευχαριστεί τον Δέλλα και να δίνει σύνθημα νίκης επί του Ηρακλή. </strong></p>
<p><strong><br />
Αναλυτικά όσα είπε:</strong></p>
<p>«<em>Θα ήθελα πρώτα απ” όλα να πω ένα ευχαριστώ στον προηγούμενο προπονητή μας γιατί η ομάδα τα πήγαινε καλά και είχαμε πολύ καλή συνεργασία. Ένα ευχαριστώ από τους παίκτες κι εμένα προσωπικά. Σκεφτόμαστε πλέον το παιχνίδι του Σαββάτου και θα δούμε πλέον με τον νέο προπονητή πως θα συνεχίσουμε.</p>
<p>Αυτό που καλούμαστε να αντιμετωπίσουμε είναι το γεγονός ότι έμειναν λίγες μέρες προετοιμασίας μέχρι το επόμενο παιχνίδι με έναν διαφορετικό προπονητή. Το πρώτο που μας απασχολεί είναι να έχουμε καλή απόδοση στον αγώνα με τον Ηρακλή που ακολουθεί.</p>
<p>Να δούμε τι θέλει ο νέος προπονητής και να ανταποκριθούμε, αλλά το μόνο που μπορεί να μας επηρεάσει είναι το γεγονός ότι είχαμε λίγες μέρες για προετοιμασία με τον νέο μας προπονητή. Μετά το ματς με τον Ολυμπιακό θέλουμε να πάρουμε μια εκδίκηση για τους εαυτούς μας. Αυτό τον τίτλο θα έδινα ενόψει του επόμενου αγώνα.</p>
<p>Από την πρώτη μέρα που ήρθα δεν έβαλα «ταβάνι″ για την απόδοσή μου. Αισθάνομαι ότι βελτιώνομαι συνεχώς, αλλά δεν έχω θέσει όρια. Το σημαντικό είναι κάνω περήφανη την ομάδα μου και τους ανθρώπους που με επέλεξαν και φυσικά τους φιλάθλους μας χαρούμενους. Θέλω να συνεχίσω να δουλεύω για να είμαι όλο και καλύτερος</em>».</p>