<p><strong>Νέα τραγωδία συγκλονίζει τον κόσμο της πυγμαχίας. Ο 22χρονος Νοτιοαφρικανός πυγμάχος, Μζβανέλε Κομπόλο, άφησε την τελευταία του πνοή σε νοσοκομείο στο Φρέρε, όπου είχε διακομιστεί εσπευσμένα, καθώς στον πρώτο γύρο του αγώνα του με τον Σιφενάτι Κάμπι έπεσε νοκ άουτ στο ρινγκ.</strong></p>
<p>Του παρασχέθηκαν οι πρώτες βοήθειες από τους γιατρούς του αγώνα, διακομίστηκε στο νοσοκομείο, αλλά δεν κατάφερε να επανακτήσει τις αισθήσεις του. Να σημειώσουμε πως ο θάνατος του Κομπόλο ήρθε δύο μέρες μετά την τραγική κατάληξη του Ντέιβιντ Μπράουν στην Αυστραλία, όπου έχασε τη ζωή του σε αγώνα για το πρωτάθλημα της χώρας.</p>