<p>&nbsp;</p>
<div><img src="http://www.freskanea.com/wp-content/uploads/2015/08/attached_image05205.jpg" alt="neimar.jpg" /></div>
<p>Διατεθειμένη να προκαλέσει «σεισμό» στα δεδομένα του ευρωπαϊκού ποδοσφαίρου είναι η Μάντσεστερ Γιουνάιτεντ, καθώς όπως αποκαλύπτει η «Sun» το ταξίδι του Εντ Γούντγουορντ δεν έγινε τόσο για την απόκτηση του Πέδρο, αλλά για να τεθεί επί τάπητος η προοπτική απόκτησης του Νεϊμάρ.</p>
<p>Ο εκτελεστικός αντιπρόεδρος των «κόκκινων διαβόλων» τους τελευταίους δύο μήνες έχει ταξιδέψει τρεις φορές στη Βαρκελώνη και στις συζητήσεις που είχε με τους ομολόγους στην Μπαρτσελόνα κατέθεσε την τολμηρή αν μη τι άλλο σκέψη του.</p>
<div></div>
<p>Σύμφωνα με το ρεπορτάζ η Μπαρτσελόνα δεν είναι διατεθειμένη ούτε να ακούσει πρόταση από τη Μάντσεστερ Γιουνάιτεντ, εκτός κι αν ο Νεϊμάρ εκφράσει ο ίδιος την επιθυμία του να αποχωρήσει από τους «μπλαουγκράνα».</p>
<p>Το δημοσίευμα της «Sun» καταλήγει αποκαλύπτοντας ότι το μεγαλύτερο δέλεαρ που προσφέρει η Γιουνάιτεντ στον ηγέτη της εθνικής Βραζιλίας –εκτός από το οικονομικό- είναι η δέσμευση ότι θα είναι ο αδιαμφισβήτητος ηγέτης της νέας ομάδας που «χτίζει» ο Λουίς Φαν Χάαλ, γεγονός που θα το επιτρέψει να διεκδικήσει προσωπικές διακρίσεις, μακριά από τη «σκιά» των Μέσι και Σουάρες.</p>
<p>Πηγή: sport-fm.gr</p>
<div></div>
<div></div>
<div></div>
<div></div>