<p>Ο αρχηγός των μεγάλων επιτυχιών της εθνικής ομάδας μπάσκετγνωστοποίησε με γραπτή δήλωση πως σκοπεύει να αποσυρθεί από την αγωνιστική δράση στο τέλος της τρέχουσας σεζόν. Ο 39χρονος φόργουορντ αναφέρει στην δήλωσή του πως ο Φάρος Κερατσίνιου θα είναι ο τελευταίος σταθμός στην καριέρα του, αλλά σκοπεύει να συνεχίσει να προσφέρει στο μπάσκετ από διαφορετικό πόστο.</p>
<p>Ο Κακιούζης έκανε τα πρώτα μπασκετικά βήματά του στον Ιωνικό Νέας Φιλαδέλφειας, ενώ στην συνέχεια αγωνίστηκε διαδοχικά σε ΑΕΚ, Σιένα, Μπαρτσελόνα, Σεβίλη, Εφές, Άρη, Βιλερμπάν, Κρεμόνα, Ρόμα, Βακαλό, ΑΕΚ Λάρνακας, Νέα Κηφισιά, ΑΠΟΕΛ. Με την Ένωση κατέκτησε ένα πρωτάθλημα, δύο κύπελλα και το Σαπόρτα, ενώ έχει στεφθεί πρωταθλητής σε Ισπανία, Τουρκία, Ιταλία και Κύπρο.</p>
<p>Αγωνίστηκε σε όλες τις εθνικές ομάδες από το 1992 μέχρι το 2007μ όπου κατέκτησε το Πανευρωπαϊκό Παίδων το 1993, το Παγκόσμιο των Εφήβων το 1995, ενώ το 2005 ως αρχηγός της Εθνικής Ανδρών πανηγύρισε την κατάκτηση του Ευρωπαϊκού πρωταθλήματος στο Βελιγράδι.</p>
<p>&nbsp;</p>