<p>Ο Ολυμπιακός υποδέχεται απόψε (21:45, ΕΡΤ1, OTE Sport 2) την Μπάγερν Μονάχου στο «Γεώργιος Καραϊσκάκης», στο παιχνίδι της πρεμιέρας των ομίλων του Champions League. Οι «ερυθρόλευκοι» θα αντιμετωπίσουν μία από τις σπουδαιότερες ομάδες που έχουν αγωνιστεί στο φαληρικό γήπεδο και θα προσπαθήσουν να πετύχουν την μεγάλη έκπληξη βάζοντας στοπ στους Βαυαρούς του Πεπ Γκουαρντιόλα. </p>
<p>Ο Μάρκο Σίλβα που καταστρώνει τα πλάνα του για το αποψινό μεγάλο παιχνίδι ετοιμάζει έκπληξη για το αρχικό σχήμα, τοποθετώντας τον Σαλίνο στον άξονα. Κάτω από τα δοκάρια θα βρίσκεται ο Ρομπέρτο, ενώ στην άμυνα από δεξιά προς αριστερά θα αγωνιστούν οι Ελαμπντελαουί, Σιόβας, Ντα Κόστα και Μαζουακού. </p>
<p>Σε ρόλο αμυντικού μέσου θα βρίσκεται ο Καμπιάσο, ο οποίος θα παίρνει βοήθειες από τους Σαλίνο, Κασάμι, ενώ σε ρόλο «δεκαριού» θα ξεκινήσει ο Τσόρι Ντομπίνγκες. Στην κορυφή της επίθεσης αναμένεται να ξεκινήσει ο Ιντέγε, έχοντας βοήθεια από τον Πάρντο. </p>
<p>Θέση στο αρχικό διεκδικούν οι Φορτούνης και Ερνάνι, ενώ στην αποστολή βρίσκονται και οι Καπίνο, Μποτία, Φινμπόγκασον, Μανιάτης και Σεμπά.</p>
<p>Για την Μπάγερν ο Γκουαρντιόλα θα παίξει με τον Μάνουελ Νόιερ στο τέρμα. Οι Λαμ, Μπόατενγκ, Αλάμπα θα παίξουν στην άμυνα, ο Αλόνσο θα είναι αμυντικός μέσος, με τους Βιδάλ και Αλκάνταρα εσωτερικούς μέσους και τον Γκέτσε σε ελεύθερο ρόλο. Επιθετικά η Μπάγερν θα στηριχτεί στους Μίλερ, Κόστα και Λεβαντόφσκι. </p>
<p>Στον πάγκο θα είναι οι Ούρλαϊχ, Ραφίνια, Μπερνάτ, Χάβι Μαρτίνεθ, Ρόντε, Γκαουντίνο, Κίμιχ και Κόμαν. Εκτός είναι ο Μπενατιά, Κίρχοφ, Μανστούμπερ, Ριμπερί και Ρόμπεν.</p>
<p>Διαιτητής της αναμέτρησης είναι ο Ισπανός διαιτητής Κάρλος Βελάσκο Μπαρμπάγιο, ενώ βοηθοί του θα είναι οι συμπατριώτες του Αλόνσο και Γιούστε.</p>