<p>Από δίκη θα περάσουν πάνω από 140 άτομα, τα οποία μετά από εκτενή έρευνα αποκαλύφθηκε πως συνδέονται με την Ντραγκέτα, μία από τις ισχυρότερες μαφίες της Ιταλίας. Ανάμεσά τους θα βρίσκεται και ο Βιτσέντζο Ιακουίντα.</p>
<p>Ο πρώην ποδοσφαιριστής της Γιουβέντους κατηγορείται για κατοχή παράνομων όπλων τα οποία προορίζονταν για την ενίσχυση της Ντραγκέτα. Βαρύτερες κατηγορίες αντιμετωπίζει ο πατέρας του Ιακουίντα, Τζουζέπε, σύμφωνα με δηλώσεις του δικηγόρου της οικογένειας, Κάρλο Ταορμίνα.</p>
<p>Το δικαστήριο της Μπολόνια, εξέδωσε κλήτευση που αφορά κατηγορίες για υποβοήθηση ή συμμετοχή ως μέλη στο πιο ισχυρό δίκτυο του οργανωμένου εγκλήματος της Ιταλίας, με την πρώτη ακρόαση να πραγματοποιείται στις 23 Μαρτίου 2016.</p>
<p>Η Ντραγκέτα έχει βάση την Καλαβρία, με πάνω από 10 χρόνια δράση στην εισαγωγή ναρκωτικών στην Ευρώπη από τη Ν.Αμερική.</p>
<p>Πηγή: sport-fm.gr</p>