<div>
<div dir="ltr" style="text-align: left;">
<div class="separator" style="clear: both; text-align: center;"><a style="margin-left: 1em; margin-right: 1em;" href="http://www.freskanea.com/wp-content/uploads/2015/09/2359191.jpg"><img src="http://www.freskanea.com/wp-content/uploads/2015/09/235919.jpg" alt="" width="640" height="346" border="0" /></a></div>
<p><span style="font-family: Verdana, sans-serif;"><b>Πάνω που οι Κροάτες είχαν πιστέψει ότι θα πάρουν τη νίκη, ότι θα γίνουν το αφεντικό, ήρθαν αυτοί που ξέρουν …καλύτερα από ανατροπές. </b></span></p>
<div><span style="font-family: Verdana, sans-serif;"> </span></div>
<div><span style="font-family: Verdana, sans-serif;">Μεγάλη νίκη για την Εθνική επί της Κροατίας (72-70) με σούπερ Σπανούλη</span></div>
<div></div>
<p><span style="font-family: Verdana, sans-serif;">Δεν είναι η πρώτη, ούτε η τελευταία φορά. Η Ελλάδα έπαιξε όπως μόνο αυτή ξέρει στο τελευταίο δεκάλεπτο βρήκε μικρούς ήρωες στην άμυνά της αλλά και ένα μεγάλο πρωταγωνιστή. Το Βασίλη Σπανούλη, φύσει και θέση ηγέτη αυτής της ομάδας, που έδωσε το σύνθημα για να παρασύρει και τους υπόλοιπους</span></p>
<p>Αυτός ήταν ο άνθρωπος που σήκωσε το αναστημά του, μέσα στην κολασμένη ατμόσφαιρα της «Ζάγκρεμπ Αρένα» και απάντησε εν τέλει στην επιμονή των Κροατών να παίζουν ζώνη. Οι δικοί του πόντοι, πρώτα το «ετσιθελικό» τρίποντο και μετά οι βολές, οι τρεις πόντοι όπως και οι ασίστ για το «πάρε-βάλε» ήταν οι καταλύτες.</p>
<p>Η ελληνική ομάδα βρήκε και μικρούς-αφανείς ήρωες (Καϊμακόγλου-Μάντζαρης), το μυαλό του Ζήση, το πάθος του Κουφού, τη μαεστρία του Σλούκα, την σταθερότητα του σπουδαίου Πρίντεζη και βέβαια τον ηρωισμό του Μπουρούση.</p>
<p>Δεν έπαιξε καλά, δεν γοήτευσε, δεν άρεσε. Αλλά γύρισε τούμπα ένα ματς. Το έβαλε στα μέτρα της και κερδίζει αυτοπεποίθηση για τη συνέχεια. Πάει στο ρεπό με δυο νίκες. Ό,τι καλύτερο, ό,τι είχε υπολογίσει σα μεγαλύτερο απολογισμό. Επόμενος στόχος να βελτιώσει τις όποιες αδυναμίες της και να παίξει καλύτερα.</p>
<div></div>
</div>
</div>