<ul>
<li>Κανένα πρόβλημα δεν θα έχει η ΑΕΚ να περνάει από έδρες όπως αυτή των Πηγαδίων όπου οι ομάδες κλείνονται προκειμένου να μην δεχθούν γκολ εμφανίστηκε με δηλώσεις του ο Χρήστος Αραβίδης.</li>
</ul>
<p>Ο άσος της «Ένωσης» τόνισε ότι όλοι θέλουν να κάνουν το καλύτερο τους παιχνίδι κόντρα σε μια μεγάλη ομάδα όπως η ΑΕΚ ενώ πρόσθεσε ότι δεν φοβάται σε καμία περίπτωση τον ανταγωνισμό.</p>
<p>Αναλυτικά:</p>
<p>«Παίξαμε σε μια δύσκολη έδρα. Δεν θα περάσουν πολλοί από εδώ. Δεν είχαμε καθαρό μυαλό στην τελική πάσα για να βάλουμε γκολ ή να γίνουμε πιο επικίνδυνοι. Δεν είχαμε επιθέσεις από την Ξάνθη που μας δυσκόλεψαν.</p>
<div></div>
<p>Η ισοπαλία μας αφήνει γεύση που δεν θέλαμε. Ήρθαμε για τη νίκη εδώ. Δεν νομίζω ότι θα έχουμε πρόβλημα σε τέτοιες έδρες. Θα συναντήσουμε και άλλες περιπτώσεις με ομάδες που θα κλείνονται. Απέναντι στην ΑΕΚ που είναι μεγάλη ομάδα, θέλουν να κάνουν όλοι το καλύτερο παιχνίδι τους», τόνισε.</p>
<p>Για τον ανταγωνισμό που θα προκύψει από την ενδεχόμενη απόκτηση ενός επιθετικού: «Ένας παίκτης που έχει στόχους δεν φοβάται τον ανταγωνισμό. Δεν φοβάμαι τον ανταγωνισμό. Έχω εμπιστοσύνη στους ανθρώπους που φτιάχνουν την ομάδα ότι θα κάνουν το καλύτερο και θα την κάνουν καλύτερη. Εγώ συνεχίζω να δίνω τον καλύτερο μου εαυτό».</p>
<p>Τέλος, ο Χρήστος Αραβίδης αναφέρθηκε και στην κλήση του στην εθνική: «Μεγάλος στόχος για μένα η Εθνική ομάδα από τότε που ξεκίνησα να παίζω ποδόσφαιρο. Ευχαριστώ την ΑΕΚ και στους συμπαίκτες μου και τον ομοσπονδιακό που το πέτυχα και με επέλεξε. Με την ΑΕΚ θέλω να πετυχαίνω κυρίως, έχουμε ιδιαίτερους στόχους φέτος στην πρώτη χρονιά μετά την επιστροφή».</p>
<p>arouraios.gr</p>
<div></div>
<div></div>
<div></div>
<div></div>