<p>Ο Γιώργος Γκιρτζίκης είχε ραντεβού με τον Γιώργο Καραγκούνη και τον Σέρχιο Μαρκαριάν και σύμφωνα με δημοσίευμα αθλητικές εφημερίδας και οι δύο αποτελούν παρελθόν από την Εθνική ομάδα.</p>
<p>Όπως αναφέρει η Sportday, ο πρόεδρος της ΕΠΟ συναντήθηκε την Τρίτη το απόγευμα με τον Γιώργο Καραγκούνη και τον Σέρχιο Μαρκαριάν για να ξεκαθαρίσει το μέλλον τους στην Εθνική ομάδα.</p>
<p>Το να συνεχίσουν και οι δύο έμοιαζε αδύνατο και έτσι ο Γιώργος Γκιρτζικης αποφάσισε, όπως γράφει η εφημερίδα, να «τελειώσει″ και τους δύο.</p>
<p>Μένει να φανεί αν η ΕΠΟ ανακοινώσει και επίσημα τα «διαζύγια» κάτι που αναμένεται να γίνει εντός της ημέρας. Για τη θέση του Καραγκούνη, ο Γκιρτζίκης έχει βρει τον αντικαταστάτη του και αυτός θα είναι ένας από τους πρωταθλητές Ευρώπης του 2004.</p>