<div class="row">
<div class="actual-text">
<p>Το μεγάλο deal που βρισκόταν εδώ και καιρό στα «σκαριά» είναι πλέον γεγονός!</p>
<p>Η Μάντσεστερ Σίτι ανακοίνωσε πως το καλοκαίρι ο Μανουέλ Πελεγκρίνι αποχωρεί από την τεχνική ηγεσία και τη θέση του παίρνει ο Πεπ Γκουαρντιόλα.</p>
<p>Απ’ τη στιγμή που ο Καταλανός κόουτς είχε κάνει γνωστό πως φεύγει από την Μπάγερν Μονάχου στο τέλος της σεζόν (με τον Αντσελότι να τον αντικαθιστά), οι πολίτες ήταν το πρώτο φαβορί για να τον κάνουν δικό τους και τελικά τα κατάφεραν, με τις δύο πλευρές να συμφωνούν για τριετές συμβόλαιο.</p>
<p>Οι Άραβες της Σίτι έστρωσαν&#8230; χαλί στα πόδια του 45χρονου τεχνικού, ο ίδιος πήρε εγγυήσεις πως θα έχει στα χέρια του «δυνατό» μπάτζετ με στόχο τι άλλο; Να κάνει τους «γαλάζιους» του Μάντσεστερ παντοδύναμους στην Αγγλία και -επιτέλους- άξιους διεκδικητές του Champions League&#8230;</p>
<p>Μεγάλο ενδιαφέρον παρουσιάζει και το ποιο θα είναι το μέλλον του Πελεγκρίνι από τη σεζόν 2016-2017, δεδομένου πως το προηγούμενο διάστημα το όνομά του είχε ακουστεί για την Τσέλσι.</p>
<p><img class="img-responsive center-block" src="http://resources.sport-fm.gr/supersportFM/images/news/16/02/01/151114.jpg" alt="inner" border="0" /></p>
</div>
<div class="col-md-12"> Πηγή ΣΠΟΡ ΦΜ</div>
</div>
<div class="row text-center padding15 banner-div"></div>
<div class="clearfix"></div>
<div id="relative-news" class="row"></div>
<div class="clearfix"></div>
<p>&nbsp;</p>