<p>Μόνιμος τρόφιμος του ψυχιατρείου στο Δαφνί και μόνιμος &#8230; δραπέτης κάθε φορά που δίνει ποδοσφαιρικό αγώνα η ομάδα του Παναθηναϊκού  είναι ο ένας από τους τρεις χούλιγκανς που συμμετείχαν στα επαίσχυντα επεισόδια που σημάδεψαν τη μη διεξαγωγή του ντέρμπι πρωταθλήματος με την ομάδα του Ολυμπιακού.</p>
<div> Σύμφωνα με πληροφορίες του bloko.gr, μεταξύ τους, έχει εντοπιστεί και ένα από τα άτομα που εκτόξευσαν φωτοβολίδες, ενώ και ο δεύτερος, έχει βεβαρυμένο ιστορικό, καθώς είχε πιαστεί και κατηγορηθεί επίσης για εισβολή στον αγωνιστικό χώρο του γηπέδου της λεωφόρου Αλεξάνδρας και στα επεισόδια που είχαν γίνει τον περασμένο Φεβρουάριο.</div>
<div></div>
<div>Ο τρίτος, δεν φαίνεται να έχει απασχολήσει. Οι αρμόδιες αρχές Ασφαλείας και συγκεκριμένα η υπηρεσία της Αθλητικής Βίας, φαίνεται ότι βρίσκονται κοντά στη διαλεύκανση της ταυτότητας τουλάχιστον άλλων δύο προσώπων.</div>
<div></div>
<div>Στο μεταξύ, από την ίδια υπηρεσία έχουν ταυτοποιηθεί επίσης 3 χούλιγκανς της ομάδας του Ολυμπιακού, που φέρονται πως πρωτοστάτησαν στα επεισόδια του αγώνα της ομάδας τους στο ΟΑΚΑ με γηπεδούχο τον Λεβαδειακό, στις 29 Αυγούστου.</div>